বেলাব উপজেলার আমলাব ইউনিয়নের বটেশ্বর গ্রামের বিএনপির সমর্থক আনোয়ার হোসেন অভিযোগ করেন, বৃহস্পতিবার  বিকেল তিনটার দিকে একই গ্রামের আওয়ামী লীগের সমর্থক জজ মিয়া, তৈয়মউদ্দিন, কামাল মিয়াসহ ১০ জনের একটি দল তাঁকে লাঠি দিয়ে বেদম পেটায়। আঘাতে তাঁর মাথা ফেটে যায়। একই ইউনিয়নের ৬ নম্বর ওয়ার্ড যুবদলের সভাপতি মো. সামসুল হক অভিযোগ করেন, বৃহস্পিাতবার দুপুরে আওয়ামী লীগের সমর্থক আবদুল ওহাব প্রধানের নেতৃত্বে সাত-আটজন আমলাব বাজারে তাঁর ওপর হামলা চালায়। এ ব্যাপারে শামসুল হক ওই দিনই বেলাব থানায় মামলা করেন।